હાર્દિક પટેલના ઉપવાસ મામલે બોલતાં નાયબ મુખ્યમંત્રી નીતિન પટેલે જણાવ્યું હતું કે, હાર્દિકના ઉપવાસ કોંગ્રેસ પ્રેરિત છે. તેમણે કહ્યું કે, રાજ્યની જનતાએ કોંગ્રેસને નકારી દીધી છે અને 22 વર્ષ પછી પણ અમને સત્તા સોંપી છે. હવે, ચૂંટણી નજીક આવી છે એટલે કોંગ્રેસે ફરી વાતાવરણ ડહોળાય તેવું કામ કરી રહી હોવાનું તેમણે જણાવ્યું હતું. સાથે જ તેમણે કહ્યું કે, સરદાર પટેલનું સન્માન માત્ર એ લોકો જ નથી કરતા. એમણે સમજવું જોઈએ કે જ્યારે પીએમ મોદી રાજ્યના મુખ્યમંત્રી હતા ત્યારે સરદાર પટેલની પ્રતિમા બનાવવાની જાહેરાત કરી હતી. તેમણે કહ્યું કે, આખી દુનિયા સરદાર પટેલનું સન્માન કરે છે.